da fi en da da en en da da en it et da en de de da da en en da da en it et da en de de da da da da en da da en en da da da da da da da da da gl en en en sv da en da da en en
Indbyggertallet i Dover har været markant højere her i weekenden end normalt.
Endnu engang lagde den FDF-ejede Kongeådalens Efterskole rammer til FDFs seniorfestival.
(tryk på annoncen og se mere)
En festival, der afvikles hvert andet år og i år har rund fødselsdag. De har været afviklet i 30 år.
Normalt afvikles de ulige år, men også her har coronaen spillet ind. Interessen er dog ikke mindsket.
- Vi er i år 2100 inklusiv de omkring 100 hjælpere, og det er rekord fortæller Kasper Henriksen fra FDF i Odense.
Seniorfestivalen er for FDF-ere fra 15 år og opefter, og deltagerne kommer fra hele landet. Der var deltagere fra bl.a. København og Skagen, men der var også deltagere her fra området.
- Vi starter fredag aften og slutter søndag klokken 13, fortæller Kasper Henriksen, da migogvejen lægger vejen forbi Dover lørdag aften.
Her er der ved at være trængsel foran scenen, hvor deltagerne venter på, at Tobias Grahim går på.
Ud over musikken byder festivalen på en række aktiviteter både udendørs og inde på skolen.
Sniorfestivalen afvikles altid anden weekend i september, og naboerne i byen inviteres naturligvis også indenfor.
Lørdag aften kiggede også politiet forbi, men de kunne stå med hænderne i lommen. Der var stille og roligt på den alkoholfri festival, der formentlig afvikles igen om to år.
Skrevet af Leif Christensen
Publiceret: 11. september 2022
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing